Taun 1464, bapake séda. Banjur dhèwèké marisi tahta, banjur rezime dijenengi rezim Chenghua, nalika iku dhèwèké nembé umur 17 taun. Ing wiwitan mangsa pamaréntahane, dhèwèké nglakokaké kebijakan-kebijakan kang apik, kaya ngedhunake pajek lan nguwati karajane, nanging iki mung sedela baé amarga ora let suwé banjur kakuwasaan pamrntahaan direbut déning para kasim. Kanggo nguwati pamaréntahane Chenghua mbentuk agen mata-mata Xi Chang (nglengkapi Dong Chang kang wis ana sadurungé) kang diketuwai déning kasim kepercayaane, Wang Zhi. Organisasi iki duwé hak kang istimewa ya iku kanggo ngeksekusi sapa baé kang dianggep dadi pengkhianat. Wang "memonitor" sakabehing tumindaking para rakyat, dhèwèké asring nganiaya wong-wong kang ora salah mula wong-wong kang apik saka njero utawa njaba pamaréntahan ngrasa kateror. Nalika iku kabebasan kaya-kaya dikebiri.